
ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πραγματοποίηση μεταφοράς συντελεστή δόμησης σε ακίνητα 

που βρίσκονται εντός του ρυμοτομικού σχεδίου Δήμου Κηφισιάς (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανώτατου ορίου συντελεστού δομήσεως κλπ» (Α 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ’ 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α' 154) 
όπως τροποποιήθηκε με το υπ’ αριθ. 367/1987 Π. Δ/γμα (Α 163). 

4. Τις διατάξεις των άρθρων 2,3 και 7 του Ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α 
57). 

5. Τις διατάξεις του άρθρου 23 παρ. 1 εδ. ιδ του Ν. 1558/1985 
«Κυβέρνηση και Κυβερνητικά Όργανα» (Α 137). 

6. Την από 27.12.1990 (αριθ. πρωτ. 81500/1990) αίτηση των 
Βασιλείου Καρποδίνη, Εμμανουήλ και Αναστασίας Παπανικήτα και 
Σωτηρίου Μπάρλα. 

7. Την υπ’ αριθ. 13.12.1990 (αριθ. πρωτ. 81170/1990) αίτηση 
των Παναγιώτη Γκίκα, Κοσμά Γκίκα, Παρασκευής Γκίκα, Πολύτιμης 
Γκίκα, Ιωάννη Ασημακόπουλου και Μαγδαληνής Ααημακοπούλου. 

8. Την 194/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλονος. 

9. Την υπ’ αριθμ. 29168/24.4.1991 απόφαση του Υπουργού Περι¬ 
βάλλοντος, Χωροταξίας και Δημοσίων’Εργων για προέγκριση της σχε¬ 
τικής τεχνικής μελέτης με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστή 
δόμησης που εγκρίθηκε με το από 3.8.1990 Π.Δ/γμα (Δ 455) και δη 
κατά 483,62 τ.μ. από το βαρυνομένο ακίνητο που βρίσκεται εντός του 
ρυμοτομικού σχεδίου Αθηνών και επί των οδών Λουκά Μπέλλου, Κονο- 
πισοπούλου και Λογοθετίδου, για το οποίο έχουν εκδοθεί οι 1673/ 
1990 και 1674/1990 σχετικοί τίτλοι δικαιώματος μεταφοράς συντε¬ 
λεστή δόμησης, στο όνομα του Σωτηρίου Μπάρλα, σε άλλο ακίνητο 
(ωφελούμενο), που βρίσκεται εντός του ρυμοτομικού σχεδίου δήμου Κη¬ 
φισιάς (Ν. Αττικής) και ειδικότερα επί των οδών Ηρώδου Αττικού και 
Κηφισσιάς, φερόμενο ως ιδιοκτησία των Παναγιώτη Γκίκα, Κοσμά 
Γκίκα, Ιωάννη Ασημακοπούλου, Παρασκευής Γκίκα, Πολύτιμης 
Γκίκα, και Μαγδαληνής Ασημακοπούλου, όπως το ωφελούμενο 


ακίνητο φαίνεται με στοιχεία α β γ δ ε α στο σχετικό πρωτότυπο διά¬ 
γραμμα, σε κλίμακα 1:500 που θεψρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 2889/1991 πράξη του 
και που αντίτυπό του σε φωτοσμίκρυνση δημοσιεύεται με το παρόν διά— 

τ «τμ«· . . , 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 371, 58 τ.μ. που αντιστοιχεί σε 483,62 τ.μ. 
του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 550,70 τ.μ. 

β) Ποσοστό κάλυψης: 42,50% 

γ) Συντελεστής δόμησης: 1,2747. 

δ) Μέγιστο επιτρεπόμενο ύψος του ανεγερθησομένου κτιρίου: 
δέκα και μισό (10,50) μέτρα. 

ε) Το κτίριο πρέπει να ανεγερθεί εντός ωφελουμένου ακινήτου σύμ¬ 
φωνα με το διάγραμμα κάλυψης σε κλίμακα 1:100, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 72899/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Εγκρίνεται η πραγματοποίηση μέρους της μεταφοράς συντελεστή δό¬ 
μησης που εγκρίθηκε με το από 3.8.1990 Π.Δ/γμα (Δ 455) και δη 
κατά 105,86 τ.μ. από το αναφερόμενο στην παράγραφο 1 του προη¬ 
γουμένου άρθρου βαρυνομένο ακίνητο, σε άλλο ακίνητο (ωφελούμενο), 
που βρίσκεται εντός του ρυμοτομικού σχεδίου δήμου Κηφισιάς (Ν. Αττι¬ 
κής) και ειδικότερα επί των οδών Χριλάου Τρικούπη αρ. 174 και Ικά¬ 
ρου, φερόμενο ως ιδιοκτησία Εμμανουήλ Παπανικήτα και Αναστασίας 
Παπανικήτα, όπως το ωφελούμενο ακίνητο φαίνεται με στοιχεία Α Β Γ 
Δ Α στο σχετικό πρωτότυπο διάγραμμα σε κλίμακα 1:200, που θεωρή¬ 
θηκε από τον Προϊστάμενο της Διεύθυνσης Τοπογραφικών Εφαρμογών 
με την 72899/1991 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 98,20 τ.μ. που αντιστοιχεί σε 105,86 τ.μ. του 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 1015,29 τ.μ. 

β) Ποσοστό κάλυψης: 44,8% 

γ) Συντελεστής δόμησης: 0,6967. 

δ) Μέγιστο επιτρεπόμενο ύψος του ανεγερθησομένου κτιρίου: 
δέκα μέτρα και ογδόντα εκατοστά του μέτρου (10,80) στο οποίο συμπε- 
ριλαμβάνεται και το ύψος της στέγης. 




ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 


ί) Το χτίριο πρέπει να ανεγερθεί εντός ωφελούμενου ακινήτου σύμ¬ 
φωνα με το διάγραμμα κάλυψης σε κλίμακα 1:100, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 72899/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 3 

1. Ακυρώνεται ο 1673/1990 ονομαστικός τίτλος δικαιώματος με¬ 
ταφοράς συντελεστή δόμησης. 

2. Εγκρίνεται η χορήγηση νέου τίτλου δικαιώματος μεταφοράς συ¬ 
ντελεστή δόμησης σε αντικατάσταση του 1674/1990 τίτλου στο όνομα 
του Σωτηρίου Μπάρλα για το υπολειπόμενο και μη χρησιμοποιηθέν εμ¬ 
βαδόν 10,52 τ.μ. (600 τ.μ. - (483,62 τ.μ. 105,86 τ.μ.) = 10,52 
τ.μ.). 


Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

